**Chingizxon Nufatovich Azimov** (ukraincha: *Чингізхан Нуфатович Азімов*; 1931-yil 16-dekabr, Qozon - 2002-yil 10-oktyabr) - sovet va ukrainalik huquqshunos olim, huquqshunoslik fanlar doktori (1983), Xarkov yuridik instituti professori (1985). Ukraina Milliy yuridik fanlar akademiyasi a'zosi (1993), fuqarolik huquqi sohasi mutaxassisi. Fan va texnika sohasidagi Ukraina SSR Davlat mukofoti laureati (1984).

Tarjimai holi
-------------

Chingizxon Azimov 1931-yil 16-dekabrda Qozon shahrida tug‘ilgan. Millati - rus. 1933-yillardaGorkiyda istiqomat qilgan. 1948-1951-yillarda SSSR Harbiy-havo kuchlarining maxsus maktabida tahsil olgan. O'qishni tamomlagandan so'ng, Volsk harbiy aviatsiya texnikumiga o'qishga kirgan. 1953-yilda kollejni tugatadi va SSSR Harbiy havo kuchlarida xizmat qila boshlaydi. Azimov zobit unvoniga ega bo'lgan. Xizmat o'tash davomida Butunittifoq sirtqi yuridik institutining Odessa filialida tahsil olgan.

1961-yilda Chingizxon Nufatovich demobilizatsiya qilindi va Xarkovda traktor yig'ish zavodida ish boshlaydi. 1962-yilda Xarkov yuridik institutining (XYI) sirtqi fakultetiga o'qishga kirdi va uni 1965-yilda tamomladi. XYIni tugatgandan so'ng fuqarolik huquqi kafedrasida ishlay boshladi, dastlab laborant, kichik ilmiy xodim, 1971-yildan esa dotsent lavozimlarida ishladi. 1988-1993-yillarda ushbu kafedra mudiri, 1993-yilda esa professor unvonini oldi.

Nufatovich 1984-yildan KPSS a'zosi bo'lgan.

Azimov 1991-yilda Ukraina muhandislik fanlari akademiyasi a'zosi, ikki yildan so'ng, 1993-yilda Ukraina yuridik fanlar akademiyasi a'zosi bo'ldi. 1994-yilda Ukraina Oliy sudi huzuridagi ilmiy maslahat kengashiga kiritilgan, shuningdek, patent idorasi qoshidagi ilmiy kengash aʼzosi boʻlgan. Olim Ukrainaning Fuqarolik va Iqtisodiy Kodekslarini ishlab chiqish bilan shug'ullanadigan komissiyalarning a'zosi bo'lgan.

Chingizxon Nufatovich Azimov 2002-yil 10-oktyabrda vafot etgan.

Ilmiy faoliyati
---------------

 Xarkov 2-shahar qabristonidagi qabr
Azimov fuqarolik huquqining quyidagi jihatlarini o'rgangan: sanoat mulki va ilmiy-texnikaviy taraqqiyot, majburiyatlarning bajarilishini ta'minlash yo'llari, jismoniy va yuridik shaxslarning fuqarolik huquqlarini himoya qilish, meros huquqi.

Chingizxon Nufatovich 1971-yilda "Ilmiy-tadqiqot va konstruktorlik tashkilotlarining xizmat ixtirolarini huquqiy tartibga solish" mavzusida yuridik fanlari nomzodi ilmiy darajasini olish uchun, 1981-yilda esa "Ilmiy-texnika taraqqiyoti sohasidagi shartnomaviy munosabatlar" mavzuida doktorlik dissertatsiyalarini himoya qildi. 1983-yilda huquq fanlari doktori unvonini oldi. 1974-yilda Azimovga dotsent, 1985-yilda esa professor ilmiy unvoni berildi.

Olim 100 dan ortiq ilmiy ishlarning muallifi/hammuallifi bo'lgan, ularning asosiylari: "Majburiyatlarning bajarilishini ta'minlash" (1975), "Ilmiy-tadqiqot va tajriba-konstruktorlik ishlari bo'yicha shartnomalar" (1976), "Sovet fuqarolik huquqi" ( 1977 va 1983-yillar, darslik hammuallifi), "Ilmiy-texnikaviy axborot va huquq" (1978), "Ilmiy-texnika taraqqiyoti sohasidagi shartnomaviy munosabatlar" (1981), "Fuqaro, korxona, huquq" (1991), "Garov huquqi" (1993), "Ukraina patent huquqi asoslari (ixtiro, foydali model, sanoat namunasi, tovar belgisi)" (1994), "Majburiyatlarni ta'minlash" (1995), "Ukraina fuqarolik huquqi" (2000, darslik hammuallifi). Professor olti jildlik "Yurudik ensiklopediya" uchun maqolalar yozishda ishtirok etgan.

Mukofotlari
-----------

Azimov Sovet Ittifoqining "Mehnat faxriysi" va "SSSR Qurolli Kuchlarining 40 yilligi" medallari bilan taqdirlangan.

1984-yilda oliy o'quv yurtlari uchun 1983-yilda nashr etilgan "Sovet fuqarolik huquqi" darsligi mualliflari - V. P. Maslov, A. A. Pushkin, V. K. Popov, M. I. Baru, Ch. N. Azimov, D. F. Shvetsov, Yu. I. Ziomenko va V. S. Shelestov fan va texnika sohasidagi Ukraina SSR Davlat mukofoti bilan taqdirlangan.

Shuningdek, "ilmiy ishdagi muvaffaqiyati va ilmiy kadrlar tayyorlash uchun" Belarus Respublikasi Oliy Kengashi Prezidiumining Faxriy yorlig'i bilan taqdirlangan.

Chingizxon Nufatovich Azimov nomi 1995-yilda "Ukraina adliyasining oltin kitobi"ga kiritilgan. U Cincinnati shahrining (Ogayo shtati, AQSh) faxriy sudyasi bo'lib faoliyat yuritgan.

Manbalar
--------

1. 1 2 3 4 5  Горбатенко 2011. sfn error: no target: CITEREFГорбатенко2011 (help)
2. 1 2  Розенфельд 1998. sfn error: no target: CITEREFРозенфельд1998 (help)
3. 1 2  Астахова 2001. sfn error: no target: CITEREFАстахова2001 (help)
4. 1 2 3 4 5 6  logos.biz.ua. sfn error: no target: CITEREFlogos.biz.ua (help)
5. 1 2 3 4 5 6 7 8  library.nlu.edu.ua. sfn error: no target: CITEREFlibrary.nlu.edu.ua (help)
6. ↑  „Підручник для вищих учбових закладів "Советское гражданское право /1 та 11 частини/, опублікований у 1983 році /2-е видання/" (uk)..  Комітет з Державних премій України в галузі науки і техніки. 2020-yil 12-sentyabrda asl nusxadan arxivlangan. Qaraldi: 2020-yil 10-sentyabr.

Adabiyotlar
-----------

* Розенфельд Ю. Н. „Азимов Чингизхан Нуфатович",*. Выдающиеся педагоги высшей школы г. Харькова*. Х.: Кн. ф-ка «Глобус», 1998 — 11—12 bet. ISBN 966-7083-22-5.
* Астахова В. І. „Азімов Чингізхан Нуфатович",*. Енциклопедія сучасної України*. К.: НАН України, Наукове товариство ім. Шевченка, Інститут енциклопедичних досліджень НАН України, 2001. ISBN 978-966-02-2075-8.
* Горбатенко В. П. „Азімов Чингізхан Нуфатович",*. Юридична енциклопедія[uk]*. К.: Юридична думка, 2011 — 64—65 bet. ISBN 978-966-8602-95-5.

Havolalar
---------

* „Літопис випускників Національної юридичної академії України імені Ярослава Мудрого" (uk).  Видавничий центр «Логос Україна». Qaraldi: 2019-yil 4-dekabr.



* „Азімов Чингізхан Нуфатович" (uk)..  Наукова бібліотека Національного юридичного університету імені Ярослава Мудрого. Qaraldi: 2020-yil 10-sentyabr.